**Óravázlat**

**Alsó tagozat 3. osztály**

**Magyar irodalom**

**Téma:** Fecske Csaba: Török átok című vers feldolgozása (Szitakötő 68. szám)

**Óra célja**

* A vers megértése és feldolgozása.
* Szövegértési készségek fejlesztése különféle játékos feladatokkal.
* Az együttműködés és kreativitás ösztönzése.

**1. Ráhangolódás**   
„Mit gondoltok, milyen egy rossz szomszéd? Ismertek-e hasonló embert a mesékből, történetekből vagy a valóságból?”

* Beszélgetés a szomszédság szerepéről és az együttélés fontosságáról.

**2. Vers meghallgatása és olvasása**

1. **Tanári felolvasás:** A vers kifejező, érzékletes bemutatása.
2. **Csoportos olvasás:** A gyerekekkel együtt, közösen olvassák el a verset.
3. **Beszélgetés:** Rövid kérdések a vers tartalmáról:
   * Mit gondolsz, milyen ember lehet a versben említett szomszéd?
   * Miért nincs barátja?

**3. Feladatok megoldása (feladatlap)**

**1. Szókereső**

**Feladat:** Keresd meg a versből az alábbi szavakat a magánhangzók alapján! Foglaljuk őket mondatba a vers alapján!

* ö-ö-i i-a-á\_\_\_\_\_\_\_\_\_\_\_\_\_\_\_\_\_\_\_\_\_
* o-é-o \_\_\_\_\_\_\_\_\_\_\_\_\_\_\_\_\_\_\_\_\_\_
* o-é-á \_\_\_\_\_\_\_\_\_\_\_\_\_\_\_\_\_\_\_\_\_\_
* e-e o-é \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Igaz-Hamis**

Döntsétek el, hogy az állítások igazak vagy hamisak!

-A szomszéd mindig mosolygós. (Hamis)

-A versben a szomszéd mogorva és veszekedős. (Igaz)

-Mindenki szereti a szomszédot. (Hamis)

-A szomszéd segít abban, hogy vidám napunk legyen. (Hamis)

**3. Párkereső**

Találd meg a megfelelő párokat a vers szavaiból és jelentésükből!

* + „Mogorva” – „Morcos”
  + „Szálka” – „Zavaró dolog”
  + „ Dúlva-fúlva” – „Dühöngve”

**4. Mondat befejezés**

Fejezd be a mondatokat a vers alapján!

* + A szomszéd mindig...
  + Azért nincs barátja, mert...
  + A szomszédnak nem tetszik...

**5. Rímek keresése**

Gyűjtsük össze a versben található rímeket! (pl. „barátok – átok”, „orrát – meglát”)

**Csoportmunka:** A gyerekek kisebb csoportokban dolgoznak, és egy táblázatra gyűjtik a rímeket.

**6.** **Írj néhány mondatot** a füzetedbe arról, milyen egy jó szomszéd!

**7.** **Vers másolása** a füzetbe, versillusztráció készítése

**4. Óra lezárása beszélgetéssel**

* **Kérdések:**  
  „Mit tanultatok ma a szomszédságról?”  
  „Szerintetek hogyan lehetünk jó szomszédok?